钦定古今图书集成/明伦汇编/氏族典/第503卷 > 陆培
## 钦定古今图书集成/明伦汇编/氏族典/第503卷 > 陆培

按《明外史陈潜夫传》：“陆培举进士，为行人，归省。南都
既覆，谋结壮士保乡土。俄闻潞王降，自缢死。培字鲲
庭。父运昌，崇祯七年进士，授永丰知县，调吉水，以治
绩闻。培少负俊才，有文名，行谊修谨。客华亭，尝却奔
女于室

晋陆云《祖考颂》“云之世族，承黄虞之苗绪，裔灵根之
遗芳，用能枝播千条，颖振万叶，繁衍固于三代，飨祀
存乎百世，岂非皇庆之积祐，神明之殷祥者哉！在周
之衰，有妫之后，将育于姜，而贞龟发鸣凤之兆，周史
表观国之繇，故能光宇营丘，奄有东海，支庶蕃庑，而
裔祚昌大矣。遭世多难，子孙荡析，逐于南土，烈祖丞”
相邵侯，显考大司马武侯，明德叡哲，沉雄特秀，固上
天所以“继迹前期，《惠成顾》”者也。

北周庾信《步陆逞神道碑》：“公本姓陆，吴郡人也。君子
至止，既绍虞宾；凤凰于飞，实兴齐国。南越使者，解汉
帝之衣；西陵将军，覆吴王之盖。”

《唐书陆羽传》：“羽不知所生，或言有僧得诸水滨畜之。
既长，以《易》自筮，得《蹇》之《渐》，曰：‘鸿渐于陆，其羽可用为
仪’。乃以陆为氏，名而字之。